272 VI. REND. LÉPKEDŐK. 



^ 54. NEM : 



KANALAS GÉM. 



PLATALEA L. 1758. 



Hosszú, egyenes, széles, lapos csőrük vége kanálszerű; termetök 

 némileg gólyára, gémre emlékeztet, mert csüdjük igen magas; a fark 

 egyenes. 



A KANALAS GÉM. 



Platalea leucerodia L. Í755. 

 [Platalea leucerodiiis Naum. — Plat. nivea Cuv. — Plat. pyrrhops Hodg.] 



>Jépics nevei: kanál- vagy kalánorrú gém. 



Jegyei: kisebb a gólyánál; az áll, szem és csőr közt való rész 

 csupasz; föszine fehér, lábai feketék; az öregek tarkójáról üstökös bóbita 

 csüng le. (Fejének képe I. köt. IX. tábla.) 



Leírása. Öregek : föszinük fehér, a begy fölött széles, rozsdássárga, 

 örvszerű folt, a tarkóról üstökszerűen lecsüngő tollak sárgás árnyalatnak ; 

 a hát eleje is sárgás árnyalatú ; a csőr töve fekete, a kanálszerű kiszé- 

 lesedés sárga, ugyanily színű az áll és a szem előtt lévő csupasz bőr; a 

 szem vérpiros. A tojó valamivel kisebb a hímnél. A fiatalok üstöke csak 

 a második évben fejlődik, egészben fehérszínűek, csak a szárny egyes 

 tollain, úgy a farkon vannak nagy fekete foltok, a csőr hússzínű, majd 

 szürkés s csak később, a harmadik évben feketül jobban meg; szemök 

 kezdetben világosszürke, majd barnássárga; negyedik evőkben teljesen 

 kifejlettek s kiszinezettek. 

 . Mértélte: H. 93—98; Sz. 36—38-5; F. 12—13-7; L. 147—16; 

 Cs. 19—21 cm. 



Ez a szép, sajátságos, exotikus külsejű madár Európa mérsékelt s 

 főleg déli részeit lakja. Északabbra csak Németalföldön s északi Fran- 

 cziaországban költ. Spanyolországban, az Al-Duna mellékén közönséges, 

 s keletre Közép-Ázsiáig, Indiáig, Japánig terjed. Észak-Afrikában szintén 

 költ. Magyarországban hajdan sokkal gyakoribb volt, de a Balatonnál, 

 Velenczei tónál, Al-Dunánknál helyenként még mostanság is telepekben 

 fészkel; másutt megfogyva, kisebb számban vagy csak vendégeskedve. 

 Vigyázó, óvatos madár, azért kerüli a lakott tájakat s nagy kilátást nyújtó 

 vagy megközelíthetetlen helyeken tartózkodik. Repülve nyakát előre tartja. 



